Basiliskos

Basiliskos alebo  Flavius Basiliscus bol uzurpátor byzantského trónu v rokoch 475 – 476.

Bol konzulom pre rok 465 a velil neúspešnej kampani proti vandalskému kráľovi Geiserichovi v roku 468. Jeho sestrou bola Verina, manželka cisára Lev I.

Nepriateľstvo medzi ním a novým cisárom Zenónom vyústilo v palácový prevrat, po ktorom Zenón ušiel a Basiliskos bol dosadený na trón. Keď sa Zenón vrátil z exilu a obliehal Konštantínopol, privedla Basiliskova neschopnosť a všeobecné nepriateľstvo voči nemu senát k rozhodnutiu otvoriť brány mesta jeho predchodcovi a dovoliť mu opäť nastúpiť na trón.

Pramene uvádzajú, že Basiliskos sa potom uchýlil do bezpečia kostola, neskôr však vydal seba a svoju rodinu Zenónovi pod prísľubom, že nebude preliata žiadna krv. Zenón svoj sľub dodržal: Uväznil svojich zajatcov do prázdnej vodnej nádrže, kde sa neskôr udusili.

Referencie

Iné projekty

Externé odkazy 
 Basiliskova biografia (po anglicky)

Narodenia v 5. storočí
Úmrtia v 476
Byzantskí cisári
Rímski konzuli